**Volaris**, legalmente *Concesionaria Vuela Compañía de Aviación, S.A.B. de C.V.*, é unha aeroliña de baixo custo mexicana baseada no distrito de Santa Fe, na Cidade de México. Ten centros de conexións en Guadalaxara, Cidade de México e Tijuana e cidades focais en Cancún, Os Ánxeles e Monterrey. É a segunda aeroliña máis grande do país despois de Aeroméxico e opera voos domésticos e internacionais dentro do continente americano. Volaris ten unha cota de mecado do 21% no tráfico doméstico de México.

Historia
--------

A fase de pre-operacións da aeroliña (fundación das entidades legais e establecemento da infraestrutura requirida) comezou en agosto de 2005 baixo o nome Vuela Airlines. Os principais accionistas iniciais da compañía foron o Grupo Televisa (o maior conglomerado de medios en casteln do mundo), Inbursa (unha compañía de seguros pertencente a Carlos Slim), Avianca (entón TACA Airlines) e o Discovery Americas Fund. Cada un deles investiron o 25% do custo inicial das actividades, 100 millóns de dólares. En xullo de 2010 anunciouse que Televisa e Inbursa venderan as súas accións en Volaris quedando como accionistas TACA Airlines, o fondo de investimento Discovery Americas e Indigo Partners, fondo dirixido polo antigo CEO de America West Airlines Bill Franke.

A venda de billetes comezou o 12 de xaneiro de 2006, e, tras a entrega do primeiro avión da aeroliña, o primeiro voo (non comercial) operouse no mes de febreiro. Os voos regulares comerciais iniciáronse o día 13 de marzo, sendo o primeiro entre Toluca e Tijuana.

Inicialmente a aeroliña evitou voar á Cidade de México debido á que era un aeroporto conxestionado e caro. A aeroliña fíxose co control de varios *slots* que pertenceran á defunta Mexicana e ás súas subsidiarias MexicanaClick e MexicanaLink, iniciando un servizo en marzo de 2010 cara Tijuana. En marzo de 2011 a compañía anunciou que o seu centro de conexións de Toluca se trasladaría a Guadalaxara.

O 5 de xuño de 2012 a aeroliña lanzou un programa de viaxeiro frecuente chamado VClub. Ao día seguine PayPal converteuse nunhaalternativa de pago para a aeroliña, permitindo aos seus clientes mercar billetes directamente dende a páxina web da compañía. O 17 de setembro Volaris anunciou unha asociación de código compartido coa aeroliña alemá Condor Flugdienst.

O 13 de marzo de 2013 Volaris celebrou o seu sétimo aniversario ofrecendo aos pasaxeiros un 70% de desconto en todos os seus voos, e ven facendo o mesmo todos os anos dende entón. Volaris anunciou a creación dunha subsidiaria, Volaris Costa Rica, en marzo de 2016. A nova aeroliña, baseada no aeroporto Juan Santamaría de San Xosé, comezou a operar en novembro dese ano.

Frota
-----

Airbus A320-200 de Volaris
En marzo de 2018 a frota de Volaris estaba formada polos seguintes avións:


Frota de Volaris| Avión | En servizo | Pedidos | Pasaxeiros | Notas |
| --- | --- | --- | --- | --- |
| Airbus A319-100 | 8 | — | 144 |  |
| Airbus A320-200 | 43 | 8 | 174 |  |
| Airbus A320neo | 6 | 80 | 186 |  |
| Airbus A321-200 | 10 | — | 220 |  |
| Airbus A321neo | 1 | 40 | 220 |  |
| Total | 67 | 128 |  |

O 15 de novembro de 2017, durante o Dubai Airshow 2017 Indigo Partners anunciou un pedido por 430 avións da familia Airbus A320neo, dos cales 80 serán para Volaris: 46 A320neo e 34 A321neo.

Notas
-----

1. ↑  Centre for Aviation (ed.). "Aeromexico trades domestic & international market share gains for lower yields as 2Q profits drop". Consultado o 17 de marzo de 2018.
2. ↑  Centre for Aviation (ed.). "Aeromexico and Volaris increase international spread to strengthen yields; and VivaAerobus follows". Consultado o 17 de marzo de 2018.
3. ↑  Expansión (ed.). "Televisa y Slim se despiden de Volaris". Consultado o 18 de marzo de 2018.
4. ↑  ElSalvador.com (ed.). "Despega el primer vuelo de Volaris". Arquivado dende o orixinal o 19 de marzo de 2018. Consultado o 18 de marzo de 2018.
5. ↑  El Universal (ed.). "Volaris confirma llegada al AICM". Arquivado dende o orixinal o 19 de marzo de 2018. Consultado o 18 de marzo de 2018.
6. ↑  UnoCero (ed.). "Volaris integra PayPal como forma de pago". Consultado o 18 de marzo de 2018.
7. ↑  Condor (ed.). "Condor and the Mexican airline Volaris enter into partnership" (PDF). Consultado o 18 de marzo de 2018.
8. ↑  ch-aviation (ed.). "Volaris sets up Costa Rican unit; eyes 2H launch". Consultado o 18 de marzo de 2018.
9. ↑  La República (ed.). ""Los precios para volar entre Centroamérica serán los más bajos"". Consultado o 18 de marzo de 2018.
10. ↑  ch-aviation (ed.). "Volaris Costa Rica commences operations". Consultado o 18 de marzo de 2018.
11. ↑  Planespotters (ed.). "Volaris Fleet Details and History". Consultado o 18 de marzo de 2018.
12. ↑  En El AIre (ed.). "Airbus anuncia el pedido más grande de su historia: 430 aviones". Consultado o 18 de marzo de 2018.

Véxase tamén
------------

### Ligazóns externas

* Páxina web da aeroliña

|  |  |
| --- | --- |
| Control de autoridades | 
* Wd: Q431757
* LEI: 549300G8NLCMP9Z44X52

 |